OSNOVNA ŠKOLA KRALJA TOMISLAVA

NAŠICE

KLASA: 003-06/17-01/01

URBROJ: 2149/13-11-17-02

Našice, 10. siječnja 2017.

**ZAPISNIK**

četrdesete sjednice Školskog odbora održane u utorak, 10. siječnja 2017. godine s početkom u 12,00 sati u zbornici Osnovne škole kralja Tomislava, Našice, Ulica Matice hrvatske 1.

**Nazočni**: Jasmina Vidaković, Darija Vlajnić, Ivan Matulić, Ivica Knežević, Branko Malenica, Vlatka Zahirović, ravnateljica i Blanka Sertić, tajnik škole kao zapisničar.

**Nenazočni**: Vesna Kovačević Tomić i Valerija Šimić.

Nazočno je 5 članova od ukupno 7 članova Školskog odbora.

Predsjednica Školskog odbora pozdravlja nazočne članove Školskog odbora, otvara četrdesetu sjednicu Školskog odbora i konstatira potrebnu većinu za pravovaljano odlučivanje.

Predlaže se sljedeći

**D N E V N I R E D :**

1. 1. Donošenje Odluke o usvajanju Zapisnika tridesetdevete sjednice Školskog odbora
2. Donošenje Izmjena Godišnjeg plana i programa rada škole
3. Natječajni postupak - Hrvatski zavod za zapošljavanje, mrežne stranice, oglasne ploče objava 13. prosinca 2016. godine za sljedeća radna mjesta:

**1. Učitelj glazbene kulture** – određeno, puno radno vrijeme, zamjena za vrijeme roditeljskog dopusta, a do povratka radnika na rad

**2.**  **Spremačica** – određeno, puno radno vrijeme, zamjena za vrijeme neplaćenog dopusta, a do povratka radnice na rad

1. Pitanja i prijedlozi

Prijedlog dnevnog reda jednoglasno se usvaja.

**Točka 1.**

Predsjednica izvješćuje o realizaciji zaključaka tridesetdevete sjednice Školskog odbora održane 6. prosinca 2016. godine.

Primjedbi na tekst zapisnika i zaključaka donesenih na sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik tridesetdevete sjednice Školskog odbora održane 6. prosinca28. rujna 2016. godine.**

**Točka 2.**

Godišnjim planom i programom rada škole za školsku 2016.2017. godinu u tekstu godišnjeg kalendara škole planiran je početak drugog obrazovnog razdoblja 12. siječnja 2017. godine.

Dopisom Upravnog odjela za prosvjetu, kulturu, šport i tehničku kulturu, Osijek od 15. prosinca 2016. godine pozvalo je ravnatelje osnovnih i srednjih škola da osiguraju potrebne uvjete za početak drugog polugodišta 16. siječnja 2107. godine.

Slijedom navedenom potrebno je donijeti izmjene Godišnjeg plana i programa rada škole za školsku 2016./2017. godinu.

**ODLUKA**

**Školski odbor jednoglasno donosi izmjene Godišnjeg plana i programa rada škole za školsku 2016./2017. godinu.**

1. **U stupcu obrazovno razdoblje II, tekst „od 12. siječnja do 14. lipnja 2017.“ mijenja se i glasi: „ od 16. siječnja do 14. lipnja 2017.“**
2. **U stupcu broj dana-nastavnih umjesto brojke 14 za mjesec siječanj treba biti broj 12.**

**Točka 3.**

Na temelju članka 107. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13. i 152/14.) Osnovna škola kralja Tomislava, Našice, objavila je dana 13. prosinca 2016. godine natječaj za popunu sljedećih radnih mjesta:

**a)**  **Učitelj glazbene kulture** – određeno, puno radno vrijeme, zamjena za vrijeme roditeljskog dopusta, a do povratka radnika na rad

**b)**  **Spremačica** – određeno, puno radno vrijeme, zamjena za vrijeme neplaćenog dopusta, a do povratka radnice na rad

Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama školske ustanove, dana 13. prosinca 2016. godine.

Rok za prijavu kandidata je bio od 14. prosinca do 21. prosinca 2016. godine.

1. Prijavu na natječaj za radno mjesto učitelja glazbene kulture podnijelo je dva kandidata, ali se neće to radno mjesto popunjavati jer se u međuvremeni vratio na rad Dubravko Pernicki. Zbog bolesti supruge koristio je roditeljski dopust, a zbog iznenadne smrti supruge vratio se na rad.

Privitak: Tablica 1.

1. Prijavu na natječaj za radno mjesto spremačice podnijelo je tridesetdva (32)kandidata. Sve prijave su pravovremene, ali nisu potpune.

Privitak. Tablica 2.

Ravnateljica izdvaja dvije prijave kandidata, Kristijana Bošnjaka i Milana Galića koji se pozivaju na pravo prednosti pri zapošljavanju i upoznaje Školski odbor s natječajnom dokumantacijom oba kandidata.

Kandidat Kristijan Bošnjak iz Koške, dijete je nestalog hrvatskog branitelja iz Domovinskog rata, Marijan Bošnjaka.

Kako imenovani ima zasnovan radni odnos u Osnovnoj školi Dore Pejačević, Našice, nema zakonsku prednost u odnosu na ostale kandidate u natječaju.

Kandidat Milan Galić se poziva na pravo prednosti pri zapošljavanju sukladno članku 9. Zakona o preofesionalnoj rehabilitaciji i zapošljavnju osoba s invaliditetom.

Međutim, kandidat Milan Galić je kao dokaz invalidnosti priložio Rješenje Centra za cocijalnu skrb Valpovo od 4. ožujka 2014. godine o stjecanju prava na doplatak za pomoć i njegu, počevši od 27. rujna do 31. siječnja 2015. godine te Potvrdu od 21. travnja 2016. godine da se nalazi u evidenciji Centra kao korisnik prava iz sustava skrbi - Doplatak za pomoć i njegu u smanjenom iznosu.

Ravnateljica, smatra kako kandidat Milan Galić nije priložio dokument kojim dokazuje status invalida te sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa sa Zvjezdanom Andrašek iz Zoljana koja je nekolko puta radila u školi na određeno vrijeme.

Školski odbor suglasan je s prijedlogom ravnateljice za zasnivanje radnog odnosa sa Zvjezdanom Andrešek i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa sa Zvjezdanom Andrašek iz Zoljana na određeno, puno radno vrijeme do povratka Marije Santin na rad.**

**Točka 3. Pitanja i prijedlozi**

Zbog nastavka bolovanja Zore Studenić potrebno je osigurati rad u školskoj kuhinji od 16. siječnja 2017. godine i ravnateljica predlaže Ivanu Jugović, na određeno, nepuno radno vrijeme.

Školski odbor suglasan je s prijedlogom ravnateljice za zasnivanje radnog odnosa s Ivanom Jugović i jednoglasno donosi sljedeću

**ODLUKU**

**Školski odbor jednoglasno daje prethodnu suglasnost za zasnivanje radnog odnosa s Ivanom Jugović na određeno, nepuno radno vrijeme do povratka Zore Studenić na rad odnosno do pupune radnog mjesta natječajem, a najkasnije do 60 dana.**

Rad sjednice zaključen je u 13,00 sati.

Zapisničar: Predsjednica Školskog odbora:

Blanka Sertić Jasmina Vidaković